عارف موبايلك اتغير قد ايه في آخر ١٠ سنين؟ عربيتك حتتغير اكتر من كده في ال١٠ سنين الجايين. واحد من أكبر التغييرات إن العربيات حتسوق نفسها.
"احنا عندنا التكنولوجيا دي دلوقتي بالفعل،" ده اللي قاله Andrew Poliak من شركة QNX اللي بتورد تكنولوجيا العربيات. "متوقعين إن العربيات اللي بتسوق نفسها حتبقى حاجة عادية بين ٢٠٢٠ و٢٠٢٥."
شركة Google الأمريكية بتشتغل على العربيات اللي بتسوق نفسها من سنين. العربيات دي موجودة بالفعل في الشوارع في الولايات المتحدة وبتسوق نفسها بجد. ملهاش دركسيون ولا دواسات. الأسبوع اللي فات، البوليس وقف واحدة من عربيات Google عشان كانت بتسوق ببطء على طريق عام. العربية مخالفتش أي قانون، فمحدش اتعاقب.
فيه شركة أمريكية تانية، Tesla، ضافت خاصية "Autopilot" لعربياتها الشهر اللي فات. لما ال Autopilot يتشغل، العربية بتسوق نفسها. العربية بتزود السرعة، بتبطئ، وبتسوق لوحدها. تقدر تاخد السواقة في أي وقت لما تلف الدركسيون او تدوس على أي دواسة. العربية بتستخدم حساسات عشان تعرف امتى تغير الحارة بأمان وامتى المفروض تزود او تقلل السرعة.
نظام Tesla Autopilot متعمل للسواقة على الطرق السريعة. بيخليك في الحارة وبيساعدك متخبطش في العربيات التانية. مبيشتغلش كويس في الشوارع العادية، عشان مبيقفش عند الإشارة الحمرا ولا علامة قف.
الصحفية Carolyn Nicander Mohr جربت خاصية Autopilot في Tesla الشهر ده. كان صعب عليها تثق في العربية تعمل اللي المفروض تعمله. فكرت تقفل خاصية Autopilot كذا مرة في رحلتها. كانت عايزة تاخد التحكم في كل منحنى في الطريق وتدوس الفرامل لما العربية اللي قدامها تبطئ. مع ذلك، العربية ساقت بشكل مثالي.
فيه شركات تانية بتشتغل على العربيات اللي بتسوق نفسها برضه. Marcedes-Benz وAudi وBMW وVolvo وToyota كلهم عندهم خطط للعربيات دي.
,A, B, C, D.
ليه البوليس وقف عربية Google؟
مكنش فيها سواق. كانت بتمشي ببطء. خالفت قوانين المرور. مكنش فيها دركسيون.